b'\n_START_ARTICLE_\nTisserandov kriterij\n_START_PARAGRAPH_\nTisserandov kriterij se uporablja v nebesni mehaniki pri opazovanju nebesnih teles (na primer kometov in asteroidov) za odlo\xc4\x8danje o tem, ali je telo isto kot telo, ki smo ga opazovali prej. Pri gibanju lahko manj\xc5\xa1e telo pride v bli\xc5\xbeino ve\xc4\x8djega telesa (npr. Jupitra), ki mo\xc4\x8dno spremeni tirnico manj\xc5\xa1ega telesa. V tem primeru se kombinacije nekaterih parametrov tirnice ohranijo, kar nam omogo\xc4\x8da, da lahko ugotovimo, \xc4\x8de je telo isto kot tisto, ki smo ga opazovali prej. To funkcijo imenujemo Tisserandov kriterij.'